ddrg/super_eurlex huggingface dataset:
Sklep predsednika Splošnega sodišča z dne 30. maja 2022 – OT/Svet

(Zadeva T-193/22 R)

(Začasna odredba - Skupna zunanja in varnostna politika - Omejevalni ukrepi, sprejeti v zvezi z dejanji Rusije, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine - Zamrznitev sredstev - Predlog za izdajo začasnih ukrepov - Neobstoj fumus boni juris - Neobstoj nujnosti)

(2022/C 284/58)

Jezik postopka: francoščina

Stranki

Tožeča stranka: OT (zastopnika: J.-P. Hordies in C. Sand, odvetnika)

Tožena stranka: Svet Evropske unije (zastopniki: V. Piessevaux, A. Boggio-Tomasaz in M.-C. Cadilhac, agenti)

Predmet

Tožeča stranka s predlogom na podlagi členov 278 in 279 PDEU Splošnemu sodišču med drugim predlaga, naj odloži izvršitev Izvedbene uredbe Sveta (EU) 2015/427 z dne 13. marca 2022 o izvajanju Uredbe (EU) št. 269/2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (UL 2022, L 87I, str. 1) in Sklepa Sveta (SZVP) 2022/429 z dne 15. marca 2022 o spremembi Sklepa 2014/145/SZVP o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (UL 2022, L 87I, str. 44) v delu, v katerem se ta akta nanašata nanjo.

Izrek

1. Predlog za izdajo začasne odredbe se zavrne.
C 303/46

Sklep Splošnega sodišča z dne 14. junija 2022 – FJ in drugi/ESZD

(Zadeva T-246/21) (1)

(Javni uslužbenci - Uradniki - Osebni prejemki - Osebje ESZD, napoteno v tretjo državo - Vmesna posodobitev korekcijskih koeficientov - Očitna napaka pri presoji - Retroaktivni učinek - Pravna varnost - Dolžnost skrbnega ravnanja - Tožba, ki je očitno brez vsakršne pravne podlage)

(2022/C 303/59)

Jezik postopka: francoščina

Stranke

Tožeče stranke: FJ in 6 drugih tožečih strank, katerih imena so v prilogi k sklepu (zastopnika: J.-N. Louis in N. Maes, odvetnika)

Tožena stranka: Evropska služba za zunanje delovanje (zastopnika: S. Marquardt in R. Spáč, agenta)

Predmet

Tožeče stranke s tožbo na podlagi člena 270 PDEU predlagajo razglasitev ničnosti njihovih plačilnih listov za julij 2020, ki jih je pripravila Evropska služba za zunanje delovanje (ESZD) in v katerih je bilo odločeno, da se prvič uporabijo korekcijski koeficienti, določeni z retroaktivnim učinkom, za 1. oktober 2019 in 1. januar 2020.

Izrek

1. Tožba se zavrže, ker je očitno brez vsakršne pravne podlage.

2. FJ in drugim tožečim strankam, katerih imena so v prilogi, se naloži plačilo stroškov.

(1) UL C 242, 21.6.2021.
Sklep Splošnega sodišča z dne 1. junija 2022 – Zásilkovna/Komisija

(Zadeva T-585/21) (1)

(Državne pomoči - Nadomestilo, dodeljeno kot protidajatev za izpolnjevanje obveznosti univerzalne storitve v poštnem sektorju - Pritožba - Ničnostna tožba - Akt, zoper katerega ni pravnega sredstva - Nedopustnost)

(2022/C 284/50)

Jezik postopka: angleščina

Stranki

Tožeča stranka: Zásilkovna s. r. o (Praga, Češka republika) (zastopnik: R. Kubáč, odvetnik)

Tožena stranka: Evropska komisija (zastopnika: J. Carpi Badía in L. Nicolae, agenta)

Predmet

Predlog na podlagi člena 263 PDEU za razglasitev ničnosti, prvič, dopisa Komisije z dne 9. julija 2021 v zvezi z nadomestilom, dodeljenim družbi Česká pošta, kot protidajatev za izpolnjevanje obveznosti univerzalne storitve za obdobje od 2018 do 2022 in sklepa o začetku formalnega postopka preiskave z dne 23. junija 2020 [SA.55208 (2020/C), SA.55497 (2019/FC) in SA.55686 (2019/FC)] in, drugič, dopisa Komisije z dne 31. avgusta 2021 v zvezi z nadomestilom, dodeljenim družbi Česká pošta, kot protidajatev za izpolnjevanje obveznosti univerzalne storitve za obdobje od 2018 do 2022 [SA.55208 (2020/C)].

Izrek

1. Tožba se zavrže kot nedopustna.

2. Postopek z intervencijskima vlogama Češke republike in Česká pošta se ustavi.

3. Družba Zásilkovna s. r. o. poleg svojih stroškov nosi stroške Evropske komisije, razen tistih v zvezi z intervencijskima vlogama.

4. Družba Zásilkovna, Češka republika in Česká pošta nosijo svoje stroške v zvezi z intervencijskima vlogama.

(1) UL C 481, 29.11.2021.
Sklep Splošnega sodišča z dne 14. februarja 2022 – Lagardère, unité médico-sociale/Komisija

(Zadeva T-503/21) (1)

(Ničnostna tožba - Uredba (EU) 2021/953 - Digitalno COVID-19 potrdilo EU - Prosto gibanje oseb - Omejitve - Napačna navedba tožene stranke v tožbi - Nedopustnost)

(2022/C 171/52)

Jezik postopka: francoščina

Stranki

Tožeča stranka: Lagardère, unité médico-sociale (Ghlin, Belgija) (zastopnik: P. Vanlangendonck, odvetnik)

Tožena stranka: Evropska komisija (zastopnik: E. Montaguti, agent)

Predmet

Tožeča stranka s tožbo, ki je izrecno vložena zoper Evropsko komisijo in temelji na členu 263 PDEU, predlaga razglasitev ničnosti Uredbe (EU) 2021/953 Evropskega parlamenta in Sveta z dne 14. junija 2021 o okviru za izdajanje, preverjanje in priznavanje interoperabilnih potrdil o cepljenju, testu in preboleli bolezni v zvezi s COVID-19 (digitalno COVID potrdilo EU) za olajšanje prostega gibanja med pandemijo COVID-19 (UL 2021, L 211, str. 1).

Izrek

1. Tožba se zavrže kot nedopustna.

2. O predlogih za intervencijo, ki sta ju vložila Evropski parlament in Svet Evropske unije, ni treba odločiti.

3. Lagardère, unité médico-sociale se naloži plačilo stroškov.

4. Parlament in Svet nosita svoje stroške v zvezi s predlogom za intervencijo.

(1) UL C 422, 18.10.2021.
C 73/47

Sklep predsednika Splošnega sodišča z dne 30. novembra 2021 – ID in drugi/Parlament

(Zadeva T-711/21 R)

(Začasna odredba - Javni uslužbenci - Pogoji za dostop do prostorov Evropskega parlamenta v njegovih treh krajih dela, povezani z zdravstveno krizo - Predlog za odlog izvršitve - Neobstoj nujnosti)

(2022/C 73/59)

Jezik postopka: francoščina

Stranke

Tožeče stranke: ID in 6 drugih tožečih strank, katerih imena so navedena v prilogi k sklepu (zastopniki: P. de Bandt, M. Gherghinaru in L. Panepinto, odvetniki)

Tožena stranka: Evropski parlament (zastopniki: D. Boytha, S. Bukšek Tomac in L. Darie, agenti)

Predmet

Predlog na podlagi členov 278 PDEU in 279 PDEU za odlog izvršitve sklepa predsedstva Evropskega parlamenta z dne 27. oktobra 2021 o izrednih pravilih glede zdravja in varnosti, ki veljajo za dostop do prostorov Evropskega parlamenta v njegovih treh krajih dela.

Izrek

1. Predlog za izdajo začasne odredbe se zavrne.

2. Sklep z dne 5. novembra 2021, ID in drugi/Parlament (T-711/21 R), se razveljavi.
Sklep predsednika Splošnega sodišča z dne 13. aprila 2021 – PJ/EIT

(Zadeva T-12/21 R)

(Postopek za izdajo začasne odredbe - Javni uslužbenci - Ukrepi za organizacijo dela med zdravstveno krizo - Prepoved dela na daljavo izven države zaposlitve - Prošnja za odobritev izjeme - Zavrnilna odločba - Predlog za odložitev izvršitve - Prelog za izdajo začasne odredbe - Nujnost - Fumus boni juris - Tehtanje interesov)

(2021/C 242/68)

Jezik postopka, francoščina

Stranki

Tožeča stranka: PJ (zastopnik: N. de Montigny, odvetnica)

Tožena stranka: Evropski inštitut za inovacije in tehnologijo (EIT) (zastopnika: P. Juanes Burgos, agent, skupaj z A. Duron, odvetnico)

Predmet

Predlog na podlagi členov 278 PDEU in 279 PDEU, naj se odloži izvršitev odločbe EIT z dne 17. decembra 2020, s katero je bila zavrnjena prošnja tožeče stranke za delo na daljavo iz države njenega izvora, in naj se EIT odredi, da tožeči stranki dovoli, da dela na daljavo iz države njenega izvora do konca omejitev, povezanih z zdravstveno krizo, ki so jih uvedli nemški in madžarski nacionalni organi.

Izrek

1. Izvršitev odločbe direktorja Evropskega inštituta za inovacije in tehnologijo (EIT) z dne 17. decembra 2020, s katero je bila zavrnjena prošnja osebe PJ za delo na daljavo iz kraja njenega izvora, se odloži.

2. EIT dovoli osebi PJ da dela na daljavo iz kraja prebivališča njenih otrok, dokler je to z vidika položaja v zvezi s pandemijo COVID-19 upravičeno, pri čemer ta odločitev ne posega v obveznost osebe PJ, da se občasno vrne v kraj zaposlitve zaradi razlogov, povezanih z interesi službe.
Sklep Splošnega sodišča z dne 10. novembra 2021 – KS in KD/Svet in drugi

(Zadeva T-771/20) (1)

(Odškodninska tožba - Skupna zunanja in varnostna politika - Misija Eulex Kosovo - Očitna nepristojnost)

(2022/C 24/49)

Jezik postopka: angleščina

Stranke

Tožeči stranki: KS in KD (zastopnika: F. Randolph, QC, in J. Stojsavljevic-Savic, solicitor)

Tožene stranke: Svet Evropske unije (zastopniki: A. Vitro, P. Mahnič in K. Kouri, agenti), Evropska komisija (zastopnika: Y. Marinova in J. Roberti di Sarsina, agenta), Evropska služba za zunanje delovanje (zastopniki: S. Marquardt, S. Rodríguez Sánchez-Tabernero in E. Orgován, agenti)

Predmet

Predlog, ki temelji na členu 268 PDEU, se nanaša na povrnitev škode, ki naj bi jo tožečima strankama povzročila različna dejanja in opustitve Sveta, Komisije in ESZD v okviru izvajanja Skupnega ukrepa Sveta 2008/124/SZVP z dne 4. februarja 2008 o misiji Evropske unije za krepitev pravne države na Kosovem (EULEX KOSOVO) (UL 2008, L 42, str. 92), in zlasti preiskave v zvezi z izginotjem in umorom članov družine tožečih strank leta 1999 v Prištini (Kosovo), opravljene med to misijo.

Izrek

1. Tožba se zavrže zaradi očitne nepristojnosti Splošnega sodišča za njeno obravnavanje.

2. KS in KD nosita svoje stroške in stroške, nastale Svetu Evropske unije in Evropski komisiji.

3. Evropska služba za zunanje delovanje (ESZD) nosi svoje stroške.

(1) UL C 62, 22.2.2021.
C 382/25

Sklep Splošnega sodišča z dne 14. julija 2021 – AI/ECDC

(Zadeva T-79/20) (1)

(Ničnostna in odškodninska tožba - Javni uslužbenci - Uslužbenci centra ECDC - Psihično nadlegovanje - Člen 12a Kadrovskih predpisov - Poseg v dobro ime - Prošnja za pomoč - Člen 24 Kadrovskih predpisov - Zavrnitev prošnje - Pravica do izjave - Neobstoj dokaza na prvi pogled - Dolžnost skrbnega ravnanja - Tožba, ki je delno očitno nedopustna in delno očitno brez pravne podlage)

(2021/C 382/36)

Jezik postopka: angleščina

Stranki

Tožeča stranka: AI (zastopnika: L. Levi in A. Champetier, odvetnika)

Tožena stranka: Evropski center za preprečevanje in nadzor bolezni (zastopniki: A. Iber in J. Mannheim, agenta, skupaj z D. Waelbroeck in A. Duron, odvetnicama)

Predmet

Predlog na podlagi člena 270 PDEU, prvič, za razglasitev ničnosti sklepa centra ECDC z dne 5. aprila 2019 o zavrnitvi prošnje za pomoč, ki jo je tožeča stranka vložila 10. aprila 2018, in, po potrebi, sklepa centra ECDC z dne 4. novembra 2019 o zavrnitvi pritožbe zoper sklep z dne 5. aprila 2019, in, drugič, za povrnitev škode, ki naj bi jo utrpela.

Izrek

1. Tožba se zavrne.

2. AI se naloži plačilo stroškov.

(1) UL C 129, 20.4.2020.
Sklep Splošnega sodišča z dne 16. oktobra 2020 – Valiante/Komisija

(Zadeva T-13/20) (1)

(Ničnostna tožba - Javni uslužbenci - Uradniki - Notranji natečaj COM/1/AD 10/18 (AD 10) - Vložitev prijavnice na obrazcu, ki je za to določen in na katerega se nanaša člen 2 Priloge III h Kadrovskim predpisom - Prošnja za pripustitev k natečaju, ki je bila organu za imenovanja predložena sočasno in na posebnem listu papirja - Pogoji za pripustitev - Odločba natečajne komisije o izločitvi prijave tožeče stranke - Odločba organa za imenovanja, s katero ni bilo ugodeno predlogu tožeče stranke, naj se izloči eden od pogojev, določenih z razpisom natečaja, da bi se jo pripustilo k natečaju - Izpodbijanje odločbe organa za imenovanja in ne odločbe razpisne komisije - Pravni interes - Nedopustnost)

(2021/C 9/30)

Jezik postopka: angleščina

Stranki

Tožeča stranka: Diego Valiante (Antwerpen-Berchem, Belgija) (zastopnik: R. Wardyn, Radca Prawny)

Tožena stranka: Evropska komisija (zastopnika: D. Milanowska in L. Vernier, agenta)

Predmet

Predlog na podlagi člena 270 PDEU za razglasitev ničnosti odločbe Komisije z dne 14. marca 2019, s katero je organ te institucije za imenovanja zavrnil prošnjo tožeče stranke, naj se ji dopusti sodelovanje na notranjem natečaju COM/1/AD 10/18 (AD 10), ker ni izpolnjevala pogoja, določenega v zadevnem razpisu natečaja, ki je povezan z uvrščenostjo v razred AD 8.

Izrek

1. Tožba se zavrže kot nedopustna.

2. Diegu Valianteju se naloži plačilo stroškov.

(1) UL C 95, 23.3.2020.
C 284/32

Sklep Splošnega sodišča z dne 1. junija 2022 – Del Valle Ruiz in drugi/EOR

(Zadeva T-512/19) (1)

(Ničnostna tožba - Ekonomska in monetarna politika - Enotni mehanizem za reševanje kreditnih institucij in določenih investicijskih podjetij (EMR) - Shema za reševanje banke Banco Popular Español - Neobstoj dokončnega vrednotenja ex post banke Banco Popular Español - Neobstoj neposrednega nanašanja - Očitna nedopustnost)

(2022/C 284/40)

Jezik postopka: španščina

Stranke

Tožeče stranke: Antonio Del Valle Ruíz (Mexico, Mehika) in 36 drugih tožečih strank, katerih imena so v prilogi k sklepu (zastopnica: B. Fernández García, odvetnica)

Tožena stranka: Enotni odbor za reševanje (zastopniki: J. King in E. Muratori, agenta, skupaj s H.-G. Kamann, F. Louis, C. Schwedler, P. Gey, V. Del Pozo Espinosa De Los Monteros, G. Barthet in J. Krämer, odvetniki)

Predmet

Tožeče stranke s tožbo na podlagi člena 263 PDEU predlagajo razglasitev ničnosti „sklepa Enotnega odbora za reševanje (SRB), da se ne opravi ex post dokončno vrednotenje banke Banco Popular Español, SA, ki je bil tožečim strankam posredovan z dopisom z dne 20. maja 2019“.

Izrek

1. Tožba se zavrže kot nedopustna.

2. Antoniu Del Valle Ruízu in drugim tožečim strankam, katerih imena so v prilogi k sklepu se naloži plačilo stroškov.

(1) UL C 295, 2.9.2019.
Sklep Splošnega sodišča z dne 11. junija 2020 – VDV eTicket Service/Komisija in INEA

(Zadeva T-516/19) (1)

(Arbitražna klavzula - Okvirni program za raziskave in inovacije Obzorje 2020 (2014-2020) - Projekt „European Travellers Club: Account-Based Travelling across the European Union – ETC“ - Sporazum o dodelitvi nepovratnih sredstev - Sklep agencije INEA, s katerim so bili nekateri stroški, nastali v okviru pogodb o podizvajanju, razglašeni za neupravičene - Napačna določitev tožene stranke - Akt, ki spada v popolnoma pogodbeni okvir, od katerega ni ločljiv - načelo zaupanja v pravo - Tožba, ki je delno nedopustna in delno očitno brez pravne podlage)

(2020/C 262/33)

Jezik postopka: nemščina

Stranke

Tožeča stranka: VDV eTicket Service GmbH & Co. KG (Köln, Nemčija) (zastopnik: A. Bartosch, odvetnik)

Toženi stranki: Evropska komisija (zastopnika: R. Pethke in M. Siekierzyńska, agenta), Izvajalska agencija za inovacije in omrežja (zastopniki: I. Ramallo in P. Rosa Plaza, agenta, skupaj z R. van der Houtom in C. Wagnerjem, odvetnikoma)

Predmet

Na eni strani predlog na podlagi člena 272 PDEU za ugotovitev nezakonitosti tega, da z dopisom agencije INEA Ares(2019)3151305 z dne 13. maja 2019 v okviru programa Obzorje 2020 niso bili priznani stroški v višini 407 443,04 EUR, in na drugi strani, podredno, predlog na podlagi člena 263 PDEU za razglasitev ničnosti tega dopisa v delu, v katerem so bili navedeni stroški v navedeni višini razglašeni za neupravičene.

Izrek

1. Tožba se delno zavrže kot nedopustna in delno kot očitno brez pravne podlage.

2. Družbi VDV eTicket Service GmbH & Co. KG se naloži plačilo stroškov.

(1) UL C 319, 23.9.2019.
Sklep Splošnega sodišča z dne 3. julija 2020 – Tognoli in drugi/Parlament

(Združene zadeve T-395/19, T-396/19, T-405/19, T-408/19, T-419/19, T-423/19, T-424/19, T-428/19, T-433/19, T-437/19, T-443/19, T-455/19, od T-458/19 do T-462/19, T-464/19, T-469/19 in T-477/19) (1)

(Ničnostna tožba - Pravo institucij - Enoten status evropskega poslanca - Evropski poslanci, izvoljeni v italijanskih volilnih enotah - Sklep št. 14/2018, ki ga je Ufficio di Presidenza della Camera dei deputati (urad predsedstva poslanske zbornice, Italija) sprejel na področju pokojnin - Sprememba zneska pokojnin - Očitno nedopustne tožbe)

(2020/C 339/28)

Jezik postopka: italijanščina

Stranke

Tožeče stranke: Carlo Tognoli (Milano, Italija) in 19 drugih tožečih strank, katerih imena so v prilogi k sklepu (zastopnik v zadevah T-395/19, T-396/19, T-419/19, T-423/19, T-424/19, T-428/19, T-433/19, T-437/19, T-455/19, od T-458/19 do T-462/19, T-464/19, T-469/19 in T-477/19: M. Merola, odvetnik; zastopnika v zadevah T-405/19, T-408/19 in T-443/19: M. Merola in L. Florio, odvetnika)

Tožena stranka: Evropski parlament (zastopnika: S. Seyr in S. Alves, agenta)

Predmet

Predlog na podlagi člena 263 PDEU za razglasitev ničnosti sporočil z dne 11. aprila 2019, ki jih je za vsako od tožečih strank sprejel vodja oddelka za plače in socialne pravice poslancev generalnega direktorata Parlamenta za finance in ki se nanašajo na prilagoditev pokojnin, ki jih prejemajo tožeče stranke, zaradi začetka veljavnosti sklepa št. 14/2018 Ufficio di Presidenza della Camera dei deputati (urad predsedstva poslanske zbornice, Italija) 1. januarja 2019.

Izrek

1. Tožbe se zavržejo kot očitno nedopustne .

2. Carlo Tognoli in druge tožeče stranke, katerih imena so v prilogi, poleg svojih stroškov nosijo stroške Evropskega parlamenta.

(1) UL C 280, 19.8.2019.
Sklep Splošnega sodišča z dne 31. januarja 2020 – Irish Wind Farmers’ Association in drugi/Komisija

(Zadeva T-6/19) (1)

(Ničnostna tožba - Državne pomoči - Davčne ugodnosti, ki jih je Irska odobrila proizvajalcem fosilnih goriv - Dopis Komisije - Akt, zoper katerega ni pravnega sredstva - Nedopustnost)

(2020/C 103/43)

Jezik postopka: angleščina

Stranke

Tožeče stranke: Irish Wind Farmers’ Association Clg (Kilkenny, Irska), Carrons Windfarm Ltd (Shanagolden, Irska), Foyle Windfarm Ltd (Dublin, Irska), Greenoge Windfarm Ltd (Bunclody, Irska) (zastopnici: M. Segura Catalán in M. Clayton, odvetnici)

Tožena stranka: Evropska komisija (zastopniki: L. Grønfeldt, K. Herrmann in S. Noë, agenti)

Predmet

Predlog na podlagi člena 263 PDEUP, s katerim se zahteva razglasitev ničnosti dopisa Komisije z dne 25. oktobra 2018 v zvezi z državno pomočjo, ki naj bi jo Irska odobrila proizvajalcem fosilnih goriv.

Izrek

1. Tožba se zavrže kot nedopustna.

2. Vsaka stranka nosi svoje stroške.

(1) UL C 93, 11.3.2019.
Sklep predsednika Splošnega sodišča z dne 1. julija 2019 – Puigdemont i Casamajó in Comín i Oliveres/Parlament

(Zadeva T-388/19 R)

(Predlog za izdajo začasnih odredb - Evropski parlament - Preverjanje veljavnosti mandatov - Neobstoj fumus boni juris)

(2019/C 363/24)

Jezik postopka: angleščina

Stranki

Tožeči stranki: C. Puigdemont i Casamajó (Waterloo, Belgija) in A. Comín i Oliveres (Waterloo) (zastopniki: B. Bekaert, B. Emmerson, G. Boye in S. Bekaert, odvetniki)

Tožena stranka: Evropski parlament

Predmet

Predlog na podlagi členov 278 in 279 PDEU naj se, prvič, odloži izvršitev različnih odločitev Evropskega parlamenta, odrejenih, da bi se predlagateljema preprečilo, da bi se kot izvoljena člana udeleževala sej Parlamenta, in drugič, Parlamentu naloži, da sprejme vse ukrepe, vključno z razglasitvijo privilegijev in imunitete predlagateljev, potrebne za to, da se jima omogoči udeleževanje sej Parlamenta od 2. julija 2019.

Izrek

1. Predlog za izdajo začasnih odredb se zavrne.
Sklep Splošnega sodišča z dne 20. avgusta 2020 – FL Brüterei M-V in drugi/Komisija

(Zadeva T-755/18) (1)

(Ničnostna in odškodninska tožba - Ekološko kmetovanje - Vzreja živali - Pravila pridelave za izjemne primere, povezana z nerazpoložljivostjo ekoloških kmetijskih surovin - Uporaba neekološko vzrejenih živali - Podaljšanje obdobja uporabe pravil pridelave za izjemne primere - Neobstoj neposrednega nanašanja - Neobstoj dovolj resne kršitve pravnega pravila, s katerim se posameznikom podeljujejo pravice - Tožba, ki je delno očitno nedopustna in delno očitno brez pravne podlage)

(2020/C 371/09)

Jezik postopka: nemščina

Stranke

Tožeče stranke: FL Brüterei M-V GmbH (Finkenthal, Nemčija), Erdegut GmbH (Finkenthal), Ökofarm Groß Markow GmbH (Lelkendorf, Nemčija) (zastopnik: H. Schmidt, odvetnik)

Tožena stranka: Evropska komisija (zastopniki: A. Dawes, B. Eggers in B. Hofstötter, agenti)

Predmet

Na eni strani predlog na podlagi člena 263 PDEU za razglasitev ničnosti člena 1(4) Izvedbene uredbe Komisije (EU) 2018/1584 z dne 22. oktobra 2018 o spremembi Uredbe (ES) št. 889/2008 o določitvi podrobnih pravil za izvajanje Uredbe Sveta (ES) št. 834/2007 o ekološki pridelavi in označevanju ekoloških proizvodov glede ekološke pridelave, označevanja in nadzora (UL 2018, L 264, str. 1) in na drugi strani predlog na podlagi člena 268 PDEU za povračilo, prvič, škode, ki naj bi jo utrpele tožeče stranke zaradi sprejetja navedenega člena, in drugič, škode, ki naj bi jo utrpela družba FL Brüterei M-V, ker naj Komisija ne bi zagotovila, da bi nizozemski organi spoštovali člen 42 Uredbe Komisije (ES) št. 889/2008 z dne 5. septembra 2008 o določitvi podrobnih pravil za izvajanje Uredbe Sveta (ES) št. 834/2007 o ekološki pridelavi in označevanju ekoloških proizvodov glede ekološke pridelave, označevanja in nadzora (UL 2008, L 250, str. 1).

Izrek

1. Tožba se zavrže.

2. Družbam FL Brüterei M-V GmbH, Erdegut GmbH in Ökofarm Groß Markow GmbH se naloži plačilo stroškov.

(1) UL C 93, 11.3.2019.
Sklep Splošnega sodišča z dne 20. maja 2019 – Phrenos in drugi/Komisija

(Zadeva T-715/18) (1)

(Javna naročila storitev - Postopek javnega razpisa - Načrtovanje, priprava, promocija in izvedba dogodka „Evropski razvojni dnevi“ - Zavrnitev ponudbe ponudnika in oddaja naročila drugemu ponudniku - Razveljavitev postopka javnega naročanja - Prenehanje obstoja predmeta spora - Ustavitev postopka)

(2019/C 246/26)

Jezik postopka: angleščina

Stranke

Tožeče stranke: Phrenos SPRL (Mont-sur-Marchienne, Belgija), Akkanto, (Watermael-Boitsfort, Belgija), Operational Management Solutions (Chaumont-Gistoux, Belgija) (zastopnika: R. Jafferali in R. van Melsen, odvetnika)

Tožena stranka: Evropska komisija (zastopniki: A. Aresu, J. Estrada de Solà in A. Katsimerou, agenti)

Predmet

Predlog na podlagi člena 263 PDEU za razglasitev ničnosti sklepa Komisije z dne 27. novembra 2018, s katerim je bila zavrnjena ponudba konzorcija, ki so ga oblikovale tožeče stranke v okviru postopka javnega razpisa EuropeAid/139729/DH/SER/BE glede načrtovanja, priprave, promocije in izvedbe dogodka „Evropski razvojni dnevi“ za Generalni direktorat Komisije za mednarodno sodelovanje in razvoj, in s katerim je bilo to naročilo oddano drugemu ponudniku.

Izrek

1. Postopek s to tožbo se ustavi.

2. Evropski komisiji se naloži plačilo stroškov, vključno s stroški postopka za izdajo začasne odredbe, razen stroškov v zvezi z vlogo za intervencijo družbe Pomilio Blumm Srl v postopku za izdajo začasne odredbe.

3. Phrenos SPRL, Akkanto, Operational Management Solutions, Evropska komisija in Pomilio Blumm nosijo svoje stroške v zvezi z vlogo za intervencijo družbe Pomilio Blumm v postopku za izdajo začasne odredbe.

(1) UL C 72, 25.2.2019.